Diari Oficial de la Generalitat Valenciana


Sumari del DOGV 9543, del 28-02-2023 (2023/1823)

RESOLUCIÓ de 8 de febrer de 2023, de la Direcció General de política Territorial i Paisatge, d'execució de la Sentència número 413/2020, de 24 de juliol, del Tribunal Superior de Justícia de la Comunitat Valenciana, recaiguda en el procediment ordinari 1/0000029/2019-B, interposat per la mercantil Promocions NEDERVAL, SA, contra el Decret 219/2018, de 30 de novembre, del Consell, pel qual s'aprova el Pla d'acció territorial d'ordenació i dinamització de l'horta de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9543

Data del DOGV
:   28-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1823


Data del document
:   08-02-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 8 de febrer de 2023, de la Direcció General de política Territorial i Paisatge, d'execució de la Sentència número 413/2020, de 24 de juliol, del Tribunal Superior de Justícia de la Comunitat Valenciana, recaiguda en el procediment ordinari 1/0000029/2019-B, interposat per la mercantil Promocions NEDERVAL, SA, contra el Decret 219/2018, de 30 de novembre, del Consell, pel qual s'aprova el Pla d'acció territorial d'ordenació i dinamització de l'horta de València. [2023/1823]  
  
Antecedents de fet  
1. En data 30.11.2018, s'aprova el Pla d'acció territorial d'ordenació i dinamització de l'horta de València (d'ara endavant, PATHV), per Decret 219/2018, de 30 de novembre, del Consell (publicat al DOGV núm. 8448, de 20.12.2018). Aquest delimita el seu àmbit objectiu al seu article 2, en relació amb els articles 3, 11 i 15 a 25, i els respectius plànols d'ordenació.  
2. En data 19.02.2019, la procuradora Esperanza Alonso Gimeno, en nom i representació de la mercantil Promociones NEDERVAL, SA, interposa recurs contenciós administratiu davant el Tribunal Superior de Justícia de la Comunitat Valenciana (d'ara endavant, TSJCV) contra l'esmentat Decret 219/2018, de 30 de novembre, del Consell, i s'inicia el procediment ordinari núm. 1/000029/2019-B.  
3. Per la Sentència núm. 413/2020, de 24 de juliol, el TSJCV estima el recurs contenciós administratiu interposat per la mercantil Promociones NEDERVAL, SA, i anul·la el Decret del Consell núm. 219/2018, de 30 de novembre, pel qual s'aprova el Pla d'acció territorial d'ordenació i dinamització de l'horta de València, únicament i exclusivament en allò que es refereix a la integració de la parcel·la de la demandant, de 18.265 m², situada al barri de Faitanar, camí Nou de Picanya núm. 14, amb referència cadastral 349319739XK17C4011NW, que s'exclou de l'àmbit del pla, i l'allibera de la seua afecció i, per tant, de la seua consideració com a sòl Horta de Protecció Especial H2, i es desestima el recurs en la resta de pretensions.  
Expressament, la part dispositiva de la sentència dictamina el següent: «Que estimem el recurs contenciós administratiu núm. 29/19, promogut per la procuradora Sra. Esperanza Alonso Gimeno, en nom i representació de l'entitat Promociones Nederval, SA, contra un decret del Consell de data 30 de novembre de 2018 (219/2018), pel qual s'aprova el Pla d'acció territorial d'ordenació i dinamització de l'horta de València, publicat en el Diari Oficial de la Generalitat Valenciana el 20 de desembre de 2018; que anul·lem per ser contrari a dret, únicament i exclusivament pel que fa a la integració d'una parcel·la de 18.265 m², situada al barri de Faitanar, camí Nou de Picanya núm. 14, la referència cadastral de la qual és 269393217BN48C5183X [sic]; que extraem de l'àmbit de l'esmenat pla; s'allibera de la seua afecció i deixa de ser considerada com a sòl Horta de Protecció Especial H2; es desestima el recurs en tota la resta.» [Hi ha un error en la referència cadastral indicada en la sentència; la correcta és 002301300YJ27A0001GH.]  
  
Contra aquesta sentència, s'interposa el recurs de cassació núm. 7492/2020 per l'Advocacia General de la Generalitat Valenciana.  
4. Mitjançant providència de data 13.04.2021, la Secció Primera de la Sala Contenciosa Administrativa del Tribunal Suprem acorda inadmetre a tràmit el recurs de cassació interposat contra la Sentència núm. 413/2020, de 24 de juliol, del Tribunal Superior de Justícia de la Comunitat Valenciana, de la qual cosa dona trasllat a la Direcció General d'Ordenació del Territori i Paisatge, mitjançant un escrit amb entrada en data 05.05.2021, juntament amb testimoni de la sentència recorreguda i que ha adquirit fermesa, per tal que s'execute el que disposa el tribunal en la seua part dispositiva.  
Atenent els antecedents de fet assenyalats en els apartats anteriors, hi són aplicables els fonaments jurídics següents:  
1. De conformitat amb l'article 72.2 de la Llei 29/1988, de 13 de juliol, de la jurisdicció contenciosa administrativa, les sentències fermes produiran efectes des del dia en què es publiquen en el mateix diari oficial en què ho haja sigut la disposició anul·lada. En el present cas, la resolució per la qual s'aprova el Pla d'acció territorial d'ordenació i dinamització de l'horta de València es va publicar al Diari Oficial de la Generalitat Valenciana núm. 8448, de data 20.12.2018.  
  
2. D'acord amb l'article 3.3 del Decret 8/2016, de 5 de febrer, del Consell, pel qual s'aprova el Reglament dels òrgans territorials i urbanístics de la Generalitat, correspon a la persona titular de la Conselleria de Política Territorial, Obres Públiques i Mobilitat ordenar l'inici de l'elaboració i formulació, així com elevar, per a l'aprovació pel Consell, els plans d'acció territorial. Així mateix, l'article 5.12 d'aquest decret determina que correspon a la persona titular de la direcció general amb competències en matèria d'ordenació del territori executar les sentències dels òrgans jurisdiccionals en l'àmbit de la seua competència.  
  
Vist tot allò que s'ha exposat, i vist l'informe del Servei de Planificació Territorial que consta en l'expedient, resolc:  
  
Primer  
Executar en els seus termes la Sentència núm. 413/2020, de 24 de juliol, del Tribunal Superior de Justícia de la Comunitat Valenciana, recaiguda en el PO 1/000029/2019-B, interposat per la mercantil Promociones NEDERVAL, SA, contra el Decret 219/2018, de 30 de novembre, del Consell, pel qual s'aprova el Pla d'acció territorial d'ordenació i dinamització de l'horta de València.  
  
Segon  
Instar la publicació al Diari Oficial de la Generalitat Valenciana d'aquesta resolució, per tal que desplegue tots els seus efectes.  
  
Tercer  
Donar publicitat, addicional a la publicació de l'execució de la sentència en el DOGV, en el web de la Conselleria de Política Territorial, Obres Públiques i Mobilitat i el visor de la GVA.  
  
Quart  
Contra la present resolució podrà promoure's, per les parts legitimades, un incident d'execució de sentència davant del Tribunal Superior de Justícia de la Comunitat Valenciana, Sala Contenciosa Administrativa, Secció Primera, de conformitat amb el que es disposa en els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
València, 8 de febrer de 2023.- La directora general de Política Territorial i Paisatge: Rosa Pardo Marín.